ነቲ ኣብ ላምፐዱሳ፡ ኢታልያ ብዘጋጠመ ናይ መርከብ ሓደጋ ምኽንያት ዝሃለቑ ኤርትራውያን ዝተሰምዓና መሪር ሓዘን ንምግላጽን ንመወቲ መንግስተ ሰማያት የዋርሶም ንቤተሰቦም ድማ ጽንዓት ይህቦም ብምባል ናይ’ቲ ሓዘን ተካፈልቲ ምዃንና ንምግላጽ ኣብ ማሕበረኮም ኤርትራ ስያትልን ከባቢኣን ብ12 ጥቅምቲ 2013 (10/12/2013) ካብ ሰዓት 5፡00 ድ.ቀ ጀሚርና ሽምዓ ብምውላዕ ናይ ሕልና ጸሎት ተኻይዱ።

መግለጺ ሓዘን ኤርትራውያን ተቐማጦ ከተማ ስያትልን ከባቢኣን

ናይ’ዚ ኩሉ ሞትን ህልቂትን ቀንዲ ምኽንያት እቲ ኣብ ልዕሊ ኤርትራ ዝተኣወጀ ዘይተኣደነ ናይ ኤኮኖሚ ማዕቀብ ስለዝኾነ ኣብ ሓጺር እዋን ክልዓል።

ካልእ እቲ ቀንዲ ጠንቂ እቲ መንጎ ኤርትራን ኢትዮጵያን ዝተወሰነ ናይ ዶብ ውዕላትን ዝተዋህበ ውሳኔን ኣብ ግብሪ ዘይምውዓል ስለዝኾነ ሕቡራት መንግስታት፣ኤውሮጳዊ ሕብረት፣ ሕብረት ኣፍሪቃን ከምኡ’ውን ኣብ’ቲ ውዕል ከም ኣውሓስቲ ኮይኖም ዝፈረሙ ሃገራት ዝተውህበ ውሳኔ ተግባራዊ ናይ ምግባር ሓፍነቶም ስለዝኾነ ነዚ ጉዳይ’ዚ መዕለቢ ክገብሩሉ ሕጂ’ውን ከይተሓለልና ኣትሪርና ንጽውዕ።

መንእሰያት ኤርትራውያን ካብ ሃገር ወጺኦም ስግረዶብ ክኸዱን ብሕቡእን ብጋህድን ዝካየድ ዘሎ ሽርሕታት ኣጥቢቕና ብምኹናን ነቶም ኣብ’ዚ ተግባር’ዚ ተዋፊሮም መጋበርያ ጸላእቲ ኤርትራ ኮይኖም ዘለዉ ናይ ኤርትራዊ ሕልና ዘይብሎም ኤርትራውያን ብደም አሕዋቶምን ኣሓቶም ይጻወቱ ከም ዘለዉ ፈሊጦም ነዚ እኩይ ተግባራቶም’ዚ ደው ከብሉ ንጽውዕ።

ንዝሞቱ መንግስተሰማይ የዋርሶም ንቤተሰብ ድማ ጽንዓት ይሃብኩም!

ኤርትራውያን ተቐማጦ ስያትልን ከባቢኣን